Heftanîn de gerîkalê azadîye rayberîya hêzanê YJA-Starî de xoverdayîşêkê destanwarî kenê. Germîya erdî û boya azadîye pê xoverdayîşê bêhempayî reseno berzîyan. Hasmênanê Kurdîstanî de huyayîşê Berîvane beno cu û cinîye. Gerîla Berîvane pê ruhêkê fedayîyî tewra têkoşînî bena. Heta ke resaye şehadetî Berîvane Cengê Heftanînî de şer kerd. Berîvane sey cinîyêka raybere pêro waranê cuye de estbîyayîşê xo mojna.
Berîvane wexto ke şîyêne çalakîye hîsê xo wina îfade kerdêne: ''Heftanîn seba gerîlayan stratejîk û girîng o. Coka dişmenî verê xo da Heftanîn. Ma do nêverdê ke dişmen erdê ma de ca bigêro.''
Her embaz/e branşê xo de pispor o/a. Ma pêro rolê xo anê ca. Ez sey sekban çalakîye de ca gêna. Ganî ma mesuldarîya xo pê serkewtişî bîyarê ca. Ma do qesasê embazanê xo bigêrê. Ma pê bawer ê ke ma do dişmen erdê xo ra vejê. Ez embazanê xo rê serkewtiş wazena.
Milîtanê Rayber Apoyî, domanê nê erdî xo ver danê. Gerîlayanê fedayîyan ê YJA-Starî ra Berîvane zî ver bi erdanê fîrazan xo ver da. A zî bîye çêrêka nê Cengî.
